Public procurement notice: Contract Notice
Published: 2023-04-07
Buyer: Semmelweis Egyetem
Country: HU
Contract type: Services
Procedure: Open procedure
CPV classification: 85110000: Hospital and related services | 85111000: Hospital services | 85145000
Submission deadline: 2023-05-03
Award criteria: The most economic tender

Technical requirements: „SARS-CoV-2 vírus teljes genomszekvenálás és bioinformatikai analízis - Epidemiológiai és Surveillance Központ, RFF-2.3.1-21-2022-00006 azonosítószámú, »Egészségbiztonság Nemzeti Laboratórium (ENL)« projekt”
Nyertes ajánlattevő székhelye, laboratóriuma, továbbá a Semmelweis Egyetem Laboratóriumi Medicina Intézet (1082 Budapest, Üllői út 78/A, I. em.)
I. Nyertes Ajánlattevő feladata az Ajánlatkérő részére RT-PCR módszerrel SARS-CoV-2 vírusra pozitív mintákból genomszekvenálás (SARS-CoV-2 genomikai változásainak követésére szolgáló, ún. variánsmonitorozást megalapozó laboratóriumi vizsgálat) és bioinformatikai analízis végzése, és havi egyszeri mintaszállítás a Semmelweis Egyetem, Laboratóriumi Medicina Intézet székhelye és a genomszekvenálás helyszíne között, a genomszekvenáláshoz szükséges, megfelelő szállítási körülmények biztosításával.
Mintaszállítás: RT-PCR módszerrel SARS-CoV-2 vírusra pozitív minták szállítása a Semmelweis Egyetem Laboratóriumi Medicina Intézetből (Központi Betegellátó Épület 1. emelet, 1082 Budapest, Üllői út 78/a. 1 em.) az Ajánlattevő laboratóriumába fagyasztott állapotban, -20 Celsius fok alatti hőmérsékleten, a csomagok sérülésmentes és szakszerű szállításával. A szállítás előtt a minták szakszerű, sérülésmentes szállítást biztosító becsomagolását a nyertes ajánlattevő végzi. A mintaszállítás részét képezi a szállításhoz szükséges szállítólevél kiállítása, valamint a csomagoláshoz szükséges szárazjég, csomagolóanyagok és polisztirol doboz biztosítása is.
Minták kiválasztása: Ajánlattevő havi egy alkalommal felveszi a kapcsolatot az Ajánlatkérő kijelölt munkatársával a következő hónapban esedékes minták szállításának megszervezése céljából. A szállítás napját legkésőbb a szállítást megelőző hónap 15. napjáig le kell egyeztetni írásban, elektronikus levél formájában. A szállításnak legkésőbb a tárgyhó 5. napjáig kell megtörténnie. Az elemzésre szánt mintákat a Semmelweis Egyetem Laboratóriumi Medicina Intézet munkatársai választják ki az Ajánlatkérő útmutatása alapján, és a sérülésmentesen tárolt mintákat csomagolásra készen összekészítik az Ajánlattevő számára.
A vállalkozási keretszerződés hatálya alatt ajánlatkérő tervezetten 1672 db minta genomszekvenálását és bioinformatikai analízis ellátását fogja megrendelni.
A szerződés keretösszege nettó 83 600 000,- Ft. Ajánlatkérő a keretösszeg 70 %-ára vállal lehívási kötelezettséget.
- A minták érkeztetése, minőségi ellenőrzése, eredmény elektronikus megküldése Ajánlatkérőnek, könyvtárak készítése, mennyiségi és minőségi meghatározása.
- Szekvenálás 2x150 bázispár leolvasási hosszal, legalább 500x-os átlagos lefedettséggel, mintánként 1 000 000 leolvasással PE módban (paired end leolvasás két oldalról).
b) konszenzus szekvenciák elkészítése FASTA formátumban és minőségi indikátorok megadása (például nukleotidonként átlagos PHRED score; konszenzus 0/0, hogy az adott nukleotid mennyire volt egységes a readek között);
d) a minőségi követelményeket figyelembe véve a 20x-os lefedettségnél alacsonyabb vírus genomi régióinak maszkolása az „N” általános nukleotid beépítésével;
g) az eredményeket tartalmazó könyvtárstruktúra kialakítása az Ajánlatkérővel előre egyeztett formában;
h) az egyes mintacsomagok reprodukálható elemzésének biztosítása érdekében az Ajánlattevő köteles megjelölni a felhasznált programok és szoftverek verziószámát az elkészített riportban.
- Az Ajánlattevő köteles minden minta tekintetében a műszaki leírásban részletezett adatokat (pl. mintaazonosító kód, genomszekvenálás dátuma, a Pangolin klasszifikáció, a GISAID EpiCoV platformra feltöltött szekvencia azonosítója stb.) Ajánlatkérő számára írásban elektronikusan megküldeni a mintaküldéstől számított maximum 20 munkanapon belül.
- A GISAID EpiCoV platformra történő feltöltést minden minta esetében az Ajánlattevő végzi a mintaküldéstől számított maximum 20 munkanapon belül.

Eligibility requirements: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében foglalt kizáró okok valamelyike fennáll. Az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki a fenti kizáró okok hatálya alá tartozik, vagy részéről a kizáró ok az eljárás során következik be. A fenti kizáró ok fennállása ellenére az ajánlattevő és az alvállalkozó nem zárható ki a közbeszerzési eljárásból, amennyiben a Kbt. 64. § szerint igazolja megbízhatóságát. A megkövetelt igazolási mód: A 321/2015. (X. 30.) Korm. rendelet 1-16. §-ai alapján: A 321/2015. (X. 30.) Korm. rendelet 1. § (1) bek. alapján ajánlattevőnek, illetve az alkalmasság igazolásában részt vevő szervezetnek ajánlata benyújtásakor az EKR-ben kitöltött egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik a Kbt. 62. § (1)-(2) bekezdésében előírt kizáró okok hatálya alá, figyelemmel a Kbt. 67. § (1)-(2) bek.-re is. A 321/2015. (X. 30.) Korm. rend 15. §-a értelmében az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a Kbt. 62. §-ában foglalt kizáró okok hiányának igazolására. Közös ajánlattétel esetén a közös ajánlattevők mindegyike, kapacitást nyújtó szervezet(ek)/személy(ek) igénybe vétele esetén az érintett szervezet(ek)/személy(ek) mindegyike képviseletében az ajánlattevő képviselője tölti ki az EKR-ben a formanyomtatványokat. Ajánlattevőnek az eljárás eredményéről szóló döntés meghozatala előtt, Ajánlatkérő erről szóló felhívásra a 321/2015. (X. 30.) Korm. rendelet 1-8.§, 10.§, 12-13. § szerinti igazolások, nyilatkozatok benyújtásával kell igazolnia, hogy vele szemben nem állnak fenn a Kbt. 62. § (1)-(2) bekezdésében meghatározott kizáró okok. A Kbt. 67. § (4) bek. alapján be kell nyújtani - az EKR nyilatkozatmintájának felhasználásával - az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bek. szerinti kizáró okok hatálya alá eső alvállalkozót. Ajánlatkérő felhívja a figyelmet a Kbt. 64. §-ára. Amennyiben öntisztázás esete áll fenn, az ajánlattevő a Kbt. 64. § (2) bekezdése szerint köteles azt igazolni. A 321/2015. (X. 30.) Korm. rend 8. § ib) és ic) pontjai értelmében ajánlattevőnek a Kbt. 62. § (1) bek k) pont kb) és kc) alpontjai vonatkozásában - szintén az EKR-ben rendelkezésre álló nyilatkozatminta segítségével - nyilatkozatot kell benyújtania a kormányrendeletben előírt tartalommal. Az EKR-ben található űrlap felhasználásával Ajánlattevőnek nyilatkoznia kell, hogy vele szemben változásbejegyzési eljárás van-e folyamatban. Folyamatban lévő változásbejegyzési eljárás esetén a 321/2015. (X. 30.) Korm. rend 13. §-a alapján csatolni kell a cégbírósághoz (vagy az Ajánlattevő országában a változásbejegyzési jogköröket gyakorló szervhez) benyújtott változásbejegyzési kérelmet és az annak érkeztetéséről a cégbíróság által megküldött igazolást. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatók (felhasználhatók) mindaddig, ameddig az igazolásokban foglalt tény, illetve adat tartalma valós. A Kbt. 69.§ (11a) bekezdése értelmében a kizáró okok fenn nem állása igazolásának körében nem kérhető a gazdasági szereplőtől olyan igazolás benyújtása, amelyet a Semmelweis Egyetem részére a gazdasági szereplő korábbi közbeszerzési eljárásban az EKR-ben elektronikus úton már benyújtott. Ebben az esetben a gazdasági szereplő nyilatkozik arról, hogy mely korábbi eljárásban benyújtott igazolást kéri figyelembe venni a bírálat során.